Cirkeline

Cirkeline er en lille alfelignende tegnefilmsfigur, der blev skabt af Hanne Hastrup i 1957.

Hun er en karakteristisk enkel figur med strittende sort hår, en rød sortprikket kjole og bare fødder. Hun sover i en tændstikæske på forfatterens skrivebord og hjælper med at holde orden. 10 år efter sin skabelse fik hun liv, da Hanne Hastrup skrev manuskripter og Jannik Hastrup animerede og producerede 19 kortfilm til DR TV. Siden da har den lille alf været elsket af børn i flere generationer.

I 1969 kom den første Cirkeline bog og i 1998 tog hun springet til det store biograflærred i den første af 3 spillefilm. Cirkeline blev et brand og siden da er der kommet yderligere 8 bøger, musik-CD'er og hun er afbilledet på alt fra undertøj til kopper og kander. Cirkeline har holdt sig i fin form og er fulgt med tiden og i dag har hun både sin egen App er en stor venneskare på Facebook.

Den gamle tv-serie, som først og fremmest, var den der fik etableret Cirkeline så solidt som en del af den danske kultur, var de første 6 film i sort/hvid, mens de næste 13 film var i farver. Filmen Åh, sik' en dejlig fødselsdag var den første farvefilm der blev sendt på DR's TV i 1968. Den sidste film i serien er fra 1971: Cirkeline: Flugten fra Amerika. Denne film havde så stærke politiske undertoner at den aldrig blev sendt i tv.

Flere af filmenes sange, som er skrevet af Hans-Henrik Ley, er blevet klassikere – f.eks. "Bim, Bam, Busse", "Snemusen Knud" og "Cirkeline har fødselsdag".

Spillefilm 
 Cirkeline - Storbyens Mus (1998)
 Cirkeline - Ost og Kærlighed (2000)
 Cirkeline og Verdens mindste superhelt (2004)
 Cirkeline, Coco og det vilde næsehorn (2018)

Kortfilm 

 Cirkeline: Frederiks fødselsdag, 1967
 Cirkeline: Cirkeline og Frederik til søs, 1967
 Cirkeline: På tur i haven, 1967
 Cirkeline: Cirkeline og Fredrik som babysittere, 1967
 Cirkeline: Musene laver cirkus, 1967
 Cirkeline: Cirkeline besøger skovalferne, 1967
 Cirkeline: Åh, sik'en dejlig fødselsdag, 1968
 Cirkeline: På med vanten, 1968
 Cirkeline: 2+2=5, 1968
 Cirkeline: Sofus på Flyvetur, 1968
 Cirkeline: Den Fremmede, 1968
 Cirkeline: Zigeunerne, 1968
 Cirkeline: Højt fra træets grønne top, 1970
 Cirkeline: Klodsmus, 1970
 Cirkeline: På ferie, 1970
 Cirkeline: Månen er en gul ost, 1970
 Cirkeline: Kanon-fotograf Fredrik, 1970
 Cirkeline: Rastafari, 1970 (senere slået sammen med Cirkeline: På ferie)
 Cirkeline: Flugten fra Amerika, 1971 (blev aldrig vist på TV, men er i dag udgivet på DVD)

TV 
Cirkeline i Fandango (20 episoder)
 Cirkeline i Fandango - Trylleri (2010)
 Cirkeline i Fandango - Cirkus (2010)
 Cirkeline i Fandango - Store Muskler (2010)
 Cirkeline i Fandango - Fødselsdag (2010)
 Cirkeline i Fandango - Hvem sagde vov (2010)
 Cirkeline i Fandango - En mango (2010)
 Cirkeline i Fandango - En overraskelse (2010)
 Cirkeline i Fandango - Eventyr (2010)
 Cirkeline i Fandango - Fantastiske Ingolf (2010)
 Cirkeline i Fandango - Kastajnedyret (2010)
 Cirkeline i Fandango - Larven (2010)
 Cirkeline i Fandango - Luftens helte (2010)
 Cirkeline i Fandango - Prinsessen og Trolden (2010)
 Cirkeline i Fandango - Rødhætte og Kaninen (2010)
 Cirkeline i Fandango - Skildpadden (2010)
 Cirkeline i Fandango - Skole (2010)
 Cirkeline i Fandango - Sovefest (2010)
 Cirkeline i Fandango - Sutten (2010)
 Cirkeline i Fandango - Kærester (2010)
 Cirkeline i Fandango - Kyllingen (2010)

Kilder / eksterne henvisninger 
 Dansk Tegnefilm
 

Animationsfilm fra Danmark
Tegnefilm fra Danmark
DR-programmer
Film fra Danmark (administrationskategori)